Diari Oficial de la Generalitat Valenciana


Sumari del DOGV 8457, del 04-01-2019 (2019/3)

RESOLUCIÓ de 27 de desembre de 2018, de la Direcció General d'Esport, per la qual s'adjudica una beca per a la realització de pràctiques professionals en la Direcció General d'Esport, la qual ha quedat vacant per renúncia.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8457

Data del DOGV
:   04-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3


Data del document
:   27-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 27 de desembre de 2018, de la Direcció General d'Esport, per la qual s'adjudica una beca per a la realització de pràctiques professionals en la Direcció General d'Esport, la qual ha quedat vacant per renúncia. [2019/3]  
Per la Resolució de 22 de desembre de 2017, de la Direcció General d'Esport, es van convocar beques per a la realització de pràctiques professionals en la Direcció General d'Esport (DOGV 8210, 11.01.2018) en l'exercici 2018, regulades per l'Ordre 70/2016, de 15 de novembre, de la Conselleria d'Educació, Investigació, Cultura i Esport i el Decret 132/2009, de 4 de setembre, del Consell.  
Per la Resolució de 31 de maig de 2018, del director general d'Esport, es va resoldre la convocatòria esmentada, i va resultar beneficiari de la beca de grau en Ciències de l'Activitat Física i l'Esport, en l'àmbit funcional del Servei d'Elit, Pablo Villagrasa Sanz, que començà el gaudi de la beca l'11 de juny de 2018.  
Amb data 30 de novembre de 2018, Pablo Villagrasa Sanz renuncia a la beca i, per la Resolució de 10 de desembre de 2018, el director general d'Esport accepta aquesta renúncia.  
D'acord amb l'apartat segon de la resolució de concessió de 31 de maig de 2018, en cas que es produïsquen vacants durant el període de gaudi de les beques per renúncia, es pot concedir una nova beca per la resta del període màxim de gaudi d'aquesta, entre les persones integrants de la borsa corresponent indicada en l'annex II de la resolució de concessió.  
Després de consultades les persones integrants de la borsa de reserva corresponent, per ordre de puntuació, es proposa l'adjudicació a favor de la persona següent de la borsa amb disponibilitat.  
Per tot el que s'ha exposat, d'acord amb la base setze i la disposició addicional primera de l'Ordre 70/2016, resolc:  
  
Primer  
Adjudicar la beca vacant en la Direcció General d'Esport en el Grau de Ciències de l'Activitat Física i l'Esport, en l'àmbit funcional del departament d'Elit, a Rubén Domínguez Carcelén pel període comprés des del 7 de gener de 2019 fins al 10 de juny de 2019, sense perjudici del seu prorroga si escau.  
  
Segon  
La dotació econòmica d'aquesta beca serà de 1.041,07 euros bruts mensuals, d'acord amb la Resolució de 22 de febrer de 2018, de la Conselleria d'Hisenda i Model econòmic, i l'aplicació de l'increment global que estableix per a la despesa del sector públic valencià la Llei de pressupostos de la Generalitat de 2018.  
  
Sobre aquest import s'ha de practicar la retenció corresponent a compte de l'Impost sobre la Renda de les Persones Físiques, així com la cotització de la Seguretat Social en els termes establits en el Reial decret 1493/2011, de 24 d'octubre, i totes les altres que, si escau, puguen correspondre-li.  
  
Aquesta resolució es publicarà en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre de 2015, del procediment administratiu comú de les administracions públiques.  
  
De conformitat amb el que s'estableix en els articles 112, 123 i 124 de la Llei de procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé es podrà interposar directament recurs contenciós administratiu en els terminis i davant els òrgans que s'indiquen a continuació:  
a) El recurs potestatiu de reposició haurà d'interposar-se davant el conseller d'Educació, Investigació, Cultura i Esport, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 27 de desembre de 2018.- El director general d'Esport: Josep Miquel Moya Torres.